JAVNI POZIV – PRIJEDLOZI ZA DODJELU JAVNIH PRIZNANJA GRADA OTOKA

Gradsko vijeće Grada Otoka će, u sklopu obilježavanja Dana grada Otoka, na dan 13. srpnja 2024. godine, svečano uručiti javna priznanja fizičkim i pravnim osobama sukladno Odluci o javnim priznanjima Grada Otoka (Službeni vjesnik Vukovarsko-srijemske županije, broj 10/08 i Službeni vjesnik Grada Otoka, broj 06/20).

Prijedlog za proglašenje počasnim građaninom, dodjelu plakete, medalje ili priznanja mogu dati vijećnici Gradskog vijeća i Gradonačelnik.

Prijedlog mora sadržavati obrazloženje koje sadrži:

* podatke o predloženoj pravnoj ili fizičkoj osobi,
* obrazloženje zasluga zbog kojih se predlaže za dodjelu javnih priznanja,
* odgovarajuću dokumentaciju kojom se potkrepljuju zasluge

Odbor za dodjelu javnih priznanja utvrđuje prijedloge i iste podnosi Gradskom vijeću koji donosi Odluku o dodjeli javnih priznanja Grada Otoka.

Rok za dostavu prijedloga je 10. lipnja 2024. godine. Prijedlog se dostavlja u pisanom obliku na adresu: Grad Otok, uz naznaku: prijedlog za dodjelu javnih priznanja, 32252 Otok, Trg kralja Tomislava 6/A ili izravnom predajom prijedloga u Tajništvo Grada.